പഞ്ചഭൂതങ്ങള്‍ - വിക്കിപീഡിയ

# പഞ്ചഭൂതങ്ങള്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

ഭൂമി, ജലം, അഗ്നി, വായു, ആകാശം എന്നിവയാണ് പഞ്ചഭൂതങ്ങള്‍ എന്നറിയപ്പെടുന്നത്. പ്രത്യക്ഷലോകം മുഴുവന്‍ പഞ്ചഭൂതങ്ങളെക്കൊണ്ടു നിര്‍മ്മിക്കപ്പെട്ടതാണെന്നാണ് ഹൈന്ദവവിശ്വാസം. ഭൂമിയുടെ ഗുണം ഗന്ധമാണ്.ജലം ശീതസ്പര്‍ശമുള്ളതാണ്.അഗ്നി ചൂടുളവാക്കുന്നതാണ്. വായു രൂപരഹിതവും സ്പര്‍ശാധാരവുമാണ്.ആകാശം ഏകവും നിത്യവുമാണ്,അതു ശബ്ദഗുണത്തെ സൂചിപ്പിക്കുന്നു.

പ്രസക്തി

- ഭൂമി

സ്ഥൂലതയില്‍ നിന്ന്‌ സൂക്ഷ്മതയിലേക്കുള്ള ക്രമത്തിലാണ്‌ പഞ്ച ഭൂതങ്ങളെ വിവരിക്കുന്നത്‌. ഭൂമിയാണ്‌ ഏറ്റവും സ്ഥൂലമായത്‌. ഒരു വസ്തുവിനെ നമ്മള്‍ എങ്ങനെ അറിയുന്നു എന്ന അടിസ്ഥാനത്തിലാണ്‌ സ്ഥൂലതയും സൂക്ഷ്മതയും ഇവിടെ കണക്കാക്കപ്പെടുന്നത്‌. പഞ്ചഭൂതങ്ങളില്‍ ഒന്നായ ഭൂമിക്ക്‌ അര്‍ത്ഥം ഭൂമിയിലുള്ള മറ്റു നാലു വിഭാഗത്തിലും പെടാത്ത എല്ലാ വസ്തുക്കളും എന്നാണ്‌. പൊതുവെ പറഞ്ഞാല്‍ എല്ലാ ഖര പദാര്‍ഥങ്ങളും ഇതില്‍പെടുന്നു. ഭൂമിയെക്കുറിച്ച്‌ ഒരാള്‍ക്ക്‌ അറിയണമെന്നുണ്ടെങ്കില്‍ കേട്ടും, കണ്ടും, തൊട്ടും, രുചിച്ചും, മണത്തുനോക്കിയും അറിയാവുന്നതാണ്‌. ചുരുക്കിപ്പറഞ്ഞാല്‍ ബാഹ്യലോകത്തുനിന്ന്‌ ഒരു മനുഷ്യന്‌ അറിവു ലഭിക്കുന്ന അഞ്ചു മാര്‍ഗ്ഗങ്ങളിലൂടേയും ഭൂമിയെക്കുറിച്ച്‌ മനസ്സിലാക്കാനാകും. അതുകൊണ്ടാണ്‌ ഭൂമിയെ ഏറ്റവും സ്ഥൂലമായി കണക്കാക്കുന്നത്‌.

- ജലം

ഭൂമിയെ അപേക്ഷിച്ച്‌ കുറച്ചുകൂടി സൂക്ഷ്മമാണ്‌ ജലം. എന്തെന്നാല്‍ ജലത്തെ രുചിച്ച്‌ അറിയുവാന്‍ കഴിയുന്നില്ല. ബാക്കി നാലു രീതിയിലും ജലത്തെക്കുറിച്ച്‌ അറിയുവാനും സാധിക്കും.

- അഗ്നി

അഗ്നിയെ കണ്ടും കേട്ടും സ്പര്‍ശിച്ചും മൂന്നു വിധത്തില്‍ അറിയാന്‍ സാധിക്കുന്നു. അതുകൊണ്ട്‌ ഇതു മൂന്നാം സ്ഥാനത്തു നില്‍ക്കുന്നു.

- വായു

വായുവിനെ രുചിക്കുവാനോ കാണുവാനോ മണത്തുനോക്കുവാനോ സാധിക്കുന്നില്ല. അതേ സമയം, കേട്ടും സ്പര്‍ശിച്ചും അറിയാവുന്നതാണ്‌.

- ആകാശം

ഈ ലോകത്തില്‍ എന്തിനും സ്ഥിതി ചെയ്യാന്‍ സ്ഥലം വേണം. ഈ സ്ഥലമാണ്‌ ആകാശം. ആകാശത്തെക്കുറിച്ച്‌ ഒരാള്‍ക്ക്‌ കേട്ടറിവു മാത്രമേയുള്ളൂ. മറ്റൊരു രീതിയിലും ഇതൊട്ട്‌ അറിയാനും കഴിയില്ല. അതിനാല്‍ പഞ്ചഭൂതങ്ങളില്‍ ഏറ്റവും സൂക്ഷ്മം ആകാശമാകുന്നു.

ഭാരതീയ തത്വചിന്തകരില്‍ ചാര്‍വക സിദ്ധാന്തം പിന്തുടരുന്നവര്‍ ആകാശത്തെ അംഗീകരിക്കുന്നില്ല. അവര്‍ക്കു പഞ്ചഭൂതങ്ങളില്ല, ആകാശത്തെ ഒഴിവാക്കി നാലേയുള്ളൂ. അതുകൊണ്ടാണ്‌ അതിനെ ചാര്‍വാകം എന്നു വിളിക്കുന്നത്‌

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക.

Retrieved from "http://ml.wikipedia.org../../../%E0%B4%AA/%E0%B4%9E/%E0%B5%8D/%E0%B4%AA%E0%B4%9E%E0%B5%8D%E0%B4%9A%E0%B4%AD%E0%B5%82%E0%B4%A4%E0%B4%99%E0%B5%8D%E0%B4%99%E0%B4%B3%E0%B5%8D%E2%80%8D.html"

സൂചിക: അപൂര്‍ണ്ണ ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക